Roquetes es tenyeix de colors per rebre el Unicorns Pride Ebre 2025
Durant aquest passat dissabte, Roquetes es va convertir en l’epicentre de la celebració de l’orgull LGTBIQ+ a les Terres de l’Ebre amb la Unicorns Pride Ebre 2025. La jornada va ser tot un èxit, amb una combinació de cultura, diversitat, espectacle i música que va omplir els carrers fins ben entrada la matinada. La Rua de l’Orgull, que va arrencar a les 18:15 hores, va comptar amb moltes carrosses i comparses provinents de tota la comarca i altres punts de Catalunya. La festa va culminar al pati de l’Escola Marcel·lí Domingo, on els assistents van gaudir d’actuacions musicals com la interpretació de “No tinguis por”, el tema oficial d’aquesta edició, Van ser unes hores plenes de diversitat i convivència que van demostrar, un any més, la força i visibilitat de la comunitat LGTBIQ+ a les Terres de l’Ebre. La jornada va triomfar en la seva voluntat de visibilitzar l’orgull i la inclusió, i va deixar clar que el moviment LGTBIQ+ té un lloc destacat en la nostra societat.